Diari Oficial de la Generalitat Valenciana


Sumari del DOGV 4307, del 05-08-2002 (2002/8006)

ACORD de 27 de juny de 2002, de la Comissió Territorial d'Urbanisme de València, relatiu a la modificació de la Unitat d'Execució Ronda de Carlet del Pla General d'Alginet.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4307

Data del DOGV
:   05-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8006


Data del document
:   27-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alginet
    * pla d'urbanisme

ACORD de 27 de juny de 2002, de la Comissió Territorial d'Urbanisme de València, relatiu a la modificació de la Unitat d'Execució Ronda de Carlet del Pla General d'Alginet. [2002/X8006]
  
Vist l'expedient remés per l'Ajuntament d'Alginet referit a la modificació de la Unitat d'Execució Ronda de Carlet del Pla General, i de conformitat amb els següents:
  
Antecedents de fet
  
Primer. L'expedient es va sotmetre a informació pública mitjançant Resolució de l'Alcaldia de 3 d'octubre de 2000. Transcorregut el període d'informació pública, durant el qual es van presentar diverses al·legacions, el projecte es va aprovar provisionalment pel ple de l'Ajuntament en sessió realitzada el 31 de gener de 2002. L'expedient té entrada en el registre de la Comissió Territorial d'Urbanisme de València amb data 15 d'abril de 2002.
  
La Comissió Territorial d'Urbanisme de València, en sessió realitzada el 27 de maig de 2002, va adoptar l'acord de suspendre l'aprovació definitiva, donada la falta d'acreditació del compliment de la tramitació administrativa exigida, així com la falta de diligència del document.
  
Amb data 21 de juny de 2002, té entrada la documentació administrativa remesa per l'Ajuntament, de la qual es deduïx el compliment dels tràmits administratius exigits.
  
Segon. El projecte consta de memòria i plànols d'informació i d'ordenació.
  
Tercer. L'objecte de la modificació és la delimitació d'una unitat d'execució per al desenvolupament de l'actuació integrada denominada ?Ronda Sud?, en sòls classificats com a urbans i qualificats com a eixamplament, la qual es desenvoluparà mitjançant gestió directa.
  
Les dades que resulten de l'esmentada delimitació són les següents:
  
Superfície total 10.137 m²
  
Superfície edificable 4.667 m²
  
Superfície dotacional viària 5.469 m²
  
Edificabilitat total 13.912 m²
  
Aprofitament tipus 1,37 m²/m²
  
La modificació es justifica en la necessitat d'escometre de forma conjunta la urbanització de la zona afectada.
  
Quart. Durant la tramitació de l'expedient s'ha sol·licitat l'informe de l'organisme següent: Confederació Hidrogràfica del Xúquer, sense que fins a la data conste la seua emissió.
  
Cinqué. Alginet disposa de Pla General aprovat definitivament per la Comissió Territorial d'Urbanisme en data 26 de juny de 1997.
  
Fonaments de dret
  
Primer. La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. La documentació està completa, als efectes del compliment del que preceptua l'article 27 de la LRAU.
  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística, a més d'adequar-se al que establix l'article 118 del Reglament de Planejament de la Comunitat Valenciana.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió realitzada el 27 de juny de 2002, acorda: aprovar definitivament la modificació de la delimitació de la Unitat d'Execució Ronda de Carlet del Pla General d'Alginet.
  
Contra el present acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data d'haver rebut la present notificació.
  
Tot això, sense perjuí que s'hi puga exercir qualsevol altre recurs que s'estime oportú.
  
València, 27 de juny de 2002.- El secretari de la Comissió Territorial d'Urbanisme: José Manuel Palau Navarro.